stanford-oval/wikipedia huggingface dataset:
พระเยซูถูกเฆี่ยน (เปียโร เดลลา ฟรานเชสกา)
ดูเพิ่ม

เปียโร เดลลา ฟรานเชสกา
จิตรกรรมแผง
พระเยซูถูกเฆี่ยน
| ด ค กจิตรกรรม โดย เปียโร เดลลา ฟรานเชสกา |
| --- | --- |
 พระเยซูถูกเฆี่ยน (ค.ศ. 1455–1460)  ประวัติของสัตยกางเขน (ราว ค.ศ. 1447)  พระเยซูรับศีลจุ่ม (ราว ค.ศ. 1448–1450)  ภาพเหมือนของซิกิสมอนโด แพนดอลโฟ มาลาเทสตา (ราว ค.ศ. 1451)  พระแม่มารีแห่งพาร์โต (หลัง ค.ศ. 1457)  พระเยซูคืนชีพ (ราว ค.ศ. 1460)  พระแม่มารีปางกรุณา (ค.ศ. 1460–1462)  แท่นบูชาเบรรา (ราว ค.ศ. 1470)  บานพับภาพเปรูเจีย (ราว ค.ศ. 1470)  พระแม่มารีแห่งเซนิกาลเลีย (ราว ค.ศ. 1474) 
จิตรกรที่มีบทความเกี่ยวกับภาพเขียน ·  จิตรกรที่มีรายชื่อศิลปะ ·  จิตรกรรมแบ่งตามยุค ·  จิตรกรรมแบ่งตามคริสต์ทศวรรษ  ·  จิตรกรรมแบ่งตามประเภท  ·  จิตรกรรมแบ่งตามหัวเรื่อง
พหุเทวนิยม

เทพอียิปต์
พหุเทวนิยม (อังกฤษ: polytheism) เป็นการบูชาหรือความเชื่อในพระเป็นเจ้าหรือเทพเจ้าหลายองค์ ถือเป็นเทวนิยมแบบหนึ่ง ซึ่งตรงข้ามกับเอกเทวนิยมที่เชื่อในพระเป็นเจ้าองค์เดียว ผู้ที่เชื่อแบบพหุเทวนิยมไม่ได้บูชาเทพเจ้าทุกองค์เสมอกัน แต่อาจบูชาเฉพาะองค์ใดองค์หนึ่งเป็นพิเศษก็ได้ (เรียกว่าอติเทวนิยม)
ศาสนาประเภทพหุเทวนิยม เช่น พหุเทวนิยมกรีกและโรมัน เทพปกรฌัมสลาฟ ศาสนาฮินดู ศาสนาชินโต ศาสนาพื้นบ้านจีน ลัทธิเต๋า เป็นต้น
แหล่งข้อมูลอื่น

The Association of Polytheist Traditions เก็บถาวร 2015-09-09 ที่ เวย์แบ็กแมชชีน - APT, a UK-based community of Polytheists.
International Year Of Polytheism Philosophical project promoting polytheism by group monochrom
Integrational Polytheism เก็บถาวร 2008-09-08 ที่ เวย์แบ็กแมชชีน
| ด ค กเทวนิยม |
| --- | --- |
 เทวดา  พระเป็นเจ้า  อไญยเทวนิยม  วิญญาณนิยม  ลัทธิต่อต้านเทวนิยม  Apatheism  อเทวนิยม  ทวิเอกภาพนิยม  เทวนิยมคลาสสิก  เทวัสนิยม  Dystheism  Misotheism  อติเทวนิยม  เอกกเทวนิยม  เสรีเทวนิยม  เอกปูชยนิยม  เอกเทวนิยม  รหัสยลัทธิ  Nontheism Post-theism  เทวนิยมเปิดกว้าง  สรรพันตรเทวนิยม  สรรพเทวนิยม  ปรัชญาเทวนิยม  Physitheism  พหุเทวนิยม  วิมติเทวนิยม  เจตนิยม  อภิเทวนิยม  ตรีเอกภาพนิยม  ตรีเทวนิยม
พลิมัท
ระเบียงภาพ

เนินป้อม
ป้อมโบวิแซนด์
พลิมัธ
พลิมัธซาวนด์
ถนนคอร์นวอลล์
ศูนย์การค้าเดรคเซอร์คัส
พิพิธภัณฑ์สัตว์น้ำ
สะพานข้ามแม่น้ำเทมาร์
เรือข้ามติดต่อกับยุโรป
ดูเพิ่ม

มณฑลเดวอน
แหล่งข้อมูลอื่น

Plymouth City Council website – at Internet Archive Wayback Machine
The Encyclopaedia of Plymouth History – at Internet Archive Wayback Machine
Plymouth City Council website
Plymouth City Council's open data website
Plymouth ที่เว็บไซต์ Curlie
| ด ค กนครในสหราชอาณาจักร |
| --- | --- |
อังกฤษ:  กลอสเตอร์  คอเวนทรี  คาร์ไลล์  คิงส์ตันอะพอนฮัลล์  เคมบริดจ์  แคนเทอร์บรี  โคลเชสเตอร์  ชิชิสเตอร์  เชฟฟีลด์  เชสเตอร์  ซอลฟอร์ด  ซอลส์บรี  ซันเดอร์แลนด์  เซนต์ออลบันส์  เซาท์เอนด์-ออน-ซี  เซาแทมป์ตัน  ดองคัสเตอร์  ดาร์บี  เดอรัม  ทรูโร  นครเวสต์มินสเตอร์  นครหลวงลอนดอน  นอตทิงแฮม  นอริช  นิวคาสเซิลอะพอนไทน์  บริสตอล  บาธ  เบอร์มิงแฮม  แบรดฟอร์ด  ไบรตันและโฮฟ  พลิมัธ  พีเทอร์เบรอห์  เพรสตัน  มิลตันคีนส์  แมนเชสเตอร์  ยอร์ก  ริพพอน  ลิงคอล์น  ลิชฟีลด์  ลิเวอร์พูล  ลีดส์  เลสเตอร์  แลงคาสเตอร์  วินเชสเตอร์  วุร์สเตอร์  วุลเวอร์แฮมป์ตัน  เวกฟีลด์  เวลล์ส  สโตก-ออน-เทรนต์  ออกซฟอร์ด  อีลี  เอ็กซิเตอร์  เฮริฟอร์ด 
สกอตแลนด์:  กลาสโกว์  ดันดี  ดันเฟิร์มลีน  เพิร์ท  สเตอร์ลิง  อินเวอร์เนสส์  เอดินบะระ  แอเบอร์ดีน 
เวลส์:  คาร์ดิฟฟ์  เซนต์เดวิดส์  เซนต์แอซัฟ  นิวพอร์ต  แบงกอร์  เรกซัม  สวอนซี 
ไอร์แลนด์เหนือ:  เดร์รี  นิวรี  เบลฟาสต์  แบงเกอร์  ลิสเบิร์น  อาร์มา 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ  เช็กเกีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  NARA
พอยต์การ์ด

พอยต์การ์ด หรือ การ์ดจ่าย (อังกฤษ: point guard) เป็นผู้เล่นตำแหน่งหนึ่งในบาสเกตบอล พอยต์การ์ดมักเป็นผู้เล่นที่มีรูปร่างเล็กที่สุดในทีมและมีหน้าที่เฉพาะ คือดูแลการบุกของทีมโดยควบคุมลูกและส่งลูกไปยังผู้เล่นที่เหมาะสมในเวลาที่เหมาะสม พอยต์การ์ดมักเป็นผู้ที่นำลูกไปยังสนามฝั่งตรงข้ามเพื่อเริ่มเกมบุก ดังนั้นทักษะการส่งลูกและสายตาที่ดีเป็นสิ่งสำคัญมาก การประเมินพอยต์การ์ดมักดูจากจำนวนแอสซิสต์มากกว่าคะแนนที่ทำได้ อย่างไรก็ตามพอยต์การ์ดชั้นนำควรชู้ตลูกจากระยะไกลได้ดี
พอยต์การ์ดยังควรมีความเป็นผู้นำเหมือนผู้เล่นตำแหน่งควอเตอร์แบ็คในอเมริกันฟุตบอล เป็นหน้าที่ของพอยต์การ์ดที่ทำให้ทีมทำคะแนนได้ ไม่ว่าจะเป็นการส่งลูก การกำหนดแผนการเล่น การจ่ายลูกไปยังเพื่อนร่วมทีมที่คิดว่าอยู่ในตำแหน่งที่ดีที่สุดในการทำแต้ม และควบคุมจังหวะความเร็วของเกม หลายครั้งนักพากย์กีฬาเรียกพอยต์การ์ดว่าเป็นโค้ชในสนาม หรือแม่ทัพในสนาม (coach on the floor, floor general) ซึ่งในอดีตพอยต์การ์ดหลายคน เช่น เลนนี วิลเคนส์ (Lenny Wilkens) ก็เป็นทั้งผู้เล่นและโค้ชของทีมในเวลาเดียวกัน แต่ปัจจุบันไม่ค่อยพบบ่อยนัก ปกติโค้ชชอบเรียกแผนการเล่นทุกครั้งที่มีการครองบอล แต่พอยต์การ์ดบางคนก็ได้สิทธิ์ในการเรียกแผนการเล่นเอง ตัวอย่างเช่น สตีฟ แนช (Steve Nash) ในฤดูกาล 2004-05 ซึ่งได้รับรางวัลผู้เล่นทรงคุณค่า โค้ช ไมค์ แดนโทนี (Mike D'Antoni) อนุญาตให้แนชเลือกเล่นได้ตามอิสระ หรือกำหนดแผนการเล่นเองหลายครั้ง ถึงแม้ว่าพอยต์การ์ดอีกหลายคนที่ไม่ได้อิสระเช่นนี้แต่ก็ยังถือว่าผู้ช่วยโค้ชในสนาม รับแผนการเล่นที่ได้จากโค้ชและบอกต่อให้กับผู้เล่นที่เหลือในทีม แสดงให้เห็นถึงความเป็นผู้นำ
สไตล์การเล่นของพอยต์การ์ดแตกต่างกันออกไป บางคนประสบความสำเร็จเนื่องจากความคล่องแคล่วรวดเร็ว ตัวอย่างเช่น แนช, อัลเลน ไอเวอร์สัน (Allen Iverson) และ โทนี พาร์กเกอร์ (Tony Parker) พอยต์การ์ดอื่น ๆ เช่น ไมค์ บิบบี (Mike Bibby) อาศัยความฉลาดในการนำทีม พอยต์การ์ดที่มีประสิทธิผลหลายคนช่วยทีมด้วยการทำคะแนน เช่น ชอนซี บิลลัพส์ (Chauncey Billups) , เจสัน เทอร์รี (Jason Terry) เป็นต้น แต่สิ่งที่สำคัญของพอยต์การ์ดคือความสามารถในการส่งบอลและเลี้ยงลูกโดยไม่เสียเทอร์นโอเวอร์ และกำกับให้ทีมอยู่ในความควบคุม
ตัวอย่างพอยต์การ์ดที่มีชื่อเสียงในระดับแนวหน้าของปัจจุบัน เช่น สตีฟ แนช, อัลเลน ไอเวอร์สัน, โทนี พาร์กเกอร์, เจสัน คิดด์ (Jason Kidd) , ชอนซี บิลลัพส์, ซู เบิร์ด (Sue Bird ใน ดับบลิวเอ็นบีเอ) และ กิลเบิร์ต อะรีนัส (Gilbert Arenas) เป็นต้น พอยต์การ์ดที่ยิ่งใหญ่ในอดีตเช่น บ็อบ คอสี (Bob Cousy) , เลนนี วิลเคนส์, แมจิก จอห์นสัน (Magic Johnson ส่วนสูง 2.06 เมตร ซึ่งสูงกว่าพอยต์การ์ดทั่วไปมาก) , ไอเซยา ทอมัส (Isiah Thomas) และ จอห์น สต็อกตัน (John Stockton) การ์ดอีกคนที่มีชื่อเสียงมากคือ ออสการ์ รอเบิร์ตสัน (Oscar Robertson) ซึ่งรวมทักษะของพอยต์การ์ดและสมอลฟอร์เวิร์ดเข้าด้วยกัน เปรียบได้กับผู้เล่นพอยท์ฟอร์เวิร์ดในปัจจุบัน
พอตเตอร์มอร์

| --- | --- |
สำนักงานใหญ่: ลอนดอน, สหราชอาณาจักร
พื้นที่ให้บริการ: ทั่วโลก
ผู้ก่อตั้ง: เจ. เค. โรว์ลิง
เจ้าของ: เจ. เค. โรว์ลิง
เว็บไซต์: www.pottermore.com shop.pottermore.com
อันดับอเล็กซา: 10,380
ประเภทเว็บ: เว็บไซต์เกี่ยวกับแฮร์รี่ พอตเตอร์
ภาษาที่มี: อังกฤษ, เยอรมัน, สเปน, ฝรั่งเศส, อิตาเลียน, ญี่ปุ่น
พอตเตอร์มอร์ (อังกฤษ: Pottermore) เป็นเว็บไซต์เกี่ยวกับแฮร์รี่ พอตเตอร์ ที่มุ่งเน้นไปที่เนื้อหาต่าง ๆ ของแฮร์รี่ พอตเตอร์ที่ไม่ได้ถูกเล่าในหนังสือ มานำเสนอเป็นรูปแบบต่าง ๆ ก่อตั้งโดยเจ. เค. โรว์ลิง ผู้เขียน ซึ่งได้ร่วมมือกันกับบริษัทโซนีในการพัฒนาเว็บไซต์ ตัวเว็บไซต์ได้มีการรวบรวมทั้งเนื้อหาที่ไม่เคยถูกเล่าถึง ภาพกราฟิกต่าง ๆ หนังสือเสียง หนังสืออิเล็กทรอนิกส์ ไว้อย่างครบถ้วน พอตเตอร์มอร์เปิดให้ทดลองใช้บริการในวันที่ 31 กรกฎาคม ค.ศ. 2011 ก่อนที่จะเปิดตัวอย่างเป็นทางการในวันที่ 14 เมษายน ค.ศ. 2012
รายละเอียดเว็บไซต์

เว็บไซต์พอตเตอร์มอร์เริ่มมีโครงการพัฒนาขึ้นตั้งแต่ช่วงเดือนเมษายน ค.ศ. 2008 โดยทำการพัฒนาเป็นเวลา 2 ปี หลังจากนั้นได้มีการนับถอยหลังภาพแชแนลของเว็บไซต์ยูทูบและเปิดตัวเวอร์ชันทดลองของพอตเตอร์มอร์ในวันที่ 31 กรกฎาคม ค.ศ. 2011 โดยได้มีการเปิดรับสมัครสมาชิกเว็บแรกเริ่มที่หนึ่งล้านคน ก่อนจะเปิดตัวอย่างเป็นทางการในภายหลัง
ภายในตัวเว็บไซต์พอตเตอร์มอร์ ผู้ใช้จะต้องทำการสมัครสมาชิกเพื่อเข้าใช้งานซึ่งไม่มีการเสียค่าใช้จ่ายใด ๆ หลังจากนั้นผู้ใช้จะต้องทำแบบทดสอบเพื่อคัดสรรเข้าบ้านต่าง ๆ ทั้งสี่หลังของฮอกวอตส์ หลังจากที่ได้บ้านก็จะสามารถใช้งานในส่วนต่าง ๆ ได้ไม่ว่าจะเป็นเลือกซื้อไม้กายสิทธิ์ สัตว์เลี้ยง หนังสือเรียน เป็นต้น โดยทั้งหมดเป็นการจำลองให้ผู้เล่นรู้สึกเหมือนเข้าไปเรียนในฮอกวอตส์จริง ๆ และสามารถทำคะแนนให้กับบ้านของตัวเองผ่านการเข้าชม เก็บสะสมไอเท็มต่าง ๆ ซึ่งจะมีการประกาศรางวัลบ้านดีเด่นในทุกปี ผู้ใช้สามารถอ่านเนื้อหาของแฮร์รี่ พอตเตอร์แต่ละภาคได้ โดยจะปรากฏเป็นข้อความและภาพสำคัญของแต่ละบทหรือฉาก โดยภาพได้ถูกออกแบบเป็นกราฟิกสวยงามพร้อมเสียงที่สามารถขยับได้ ภายในฉากต่าง ๆ ก็จะสามารถเก็บสะสมไอเท็มต่าง ๆ รวมไปถึงปลดล็อกเนื้อหาเพิ่มเติมของตัวละคร สถานที่ วัตถุต่าง ๆ ที่ไม่ได้กล่าวถึงในหนังสือจากเจ. เค. โรว์ลิงได้ พอตเตอร์มอร์ได้ปล่อยเนื้อหาครบทั้ง 7 ภาคในวันที่ 14 เมษายน ค.ศ. 2012 จนกระทั่งในเดือนเมษายน ค.ศ. 2014 พอตเตอร์มอร์ได้ร่วมกับโซนี่เพื่อพัฒนาเข้าสู่เฟสต่อไป
วันที่ 22 กันยายน ค.ศ. 2015 พอตเตอร์มอร์ได้ผ่านกระบวนการยกเครื่องใหม่ และฟีเจอร์ต่างๆ ถูกนำออกไปแทบทั้งหมด โดยเว็บไซต์ปรับปรุงใหม่นี้จะมุ่งเน้นในส่วนของข้อมูลต่างๆ เป็นหลัก
พอร์ตสมัท

| พอร์ตสมัท |
| --- | --- |
City and Unitary Authority Area
City of Portsmouth
Portsmouth Skyline viewed from Portsdown Hill
   ธง Arms of Portsmouth City Council
สมญา: Pompey
Location within Hampshire
Sovereign state: United Kingdom
Constituent country: England
Region: South East England
Ceremonial county: Hampshire
Admin HQ: Portsmouth City Centre
การปกครอง
 • ประเภท: Unitary authority, City
 • Governing body: Portsmouth City Council
 • Leadership: Leader & Cabinet
พื้นที่
 • City and Unitary Authority Area: 15.54 ตร.ไมล์ (40.25 ตร.กม.)
ประชากร (2010 est.)
 • City and Unitary Authority Area: ([[List of English districts by population|Ranked แม่แบบ:EnglishDistrictRank]] 79th) คน
 • เขตเมือง: 442,252 คน
 • รวมปริมณฑล: 1,547,000 คน
 • Ethnicity  (United Kingdom Census 2006 Estimate) : 91.4% White 3.6% S.Asian 1.2% Black 1.3% Mixed 2.5% Chinese and other
เขตเวลา: UTC0 (GMT)
 • ฤดูร้อน  (เวลาออมแสง): UTC+1 (BST)
เว็บไซต์: Portsmouth City Council
พอร์ตสมัท (อังกฤษ: Portsmouth) เป็นเมืองใหญ่อันดับ 2 ของแฮมป์เชอร์เคาน์ตี ทางชายฝั่งตอนใต้ของอังกฤษ เป็นเมืองเกาะแห่งเดียวในสหราชอาณาจักร ตั้งอยู่บนเกาะพอร์ตซี ในช่องแคบอังกฤษ อยู่ห่างจากกรุงลอนดอนทางทิศตะวันตกเฉียงใต้ราว 103 กม. และอยู่ห่างจากเมืองเซาแทมป์ตันทางทิศตะวันออกเฉียงใต้ 31 กม. มีฐานทัพเรือที่สำคัญที่สร้างมานานหลายศตวรรษ ในระหว่างสงครามโลกครั้งที่สอง ได้รับความเสียหายอย่างมากจากการทิ้งระเบิดของเยอรมนี
พอร์ตสมัทมีประชากร 207,100 คน และเป็นเมืองเดียวในอังกฤษที่มีความหนาแน่นประชากร (4,639 /กม2 (12,010 ตร.ไมล์)) มากกว่ากรุงลอนดอน (4,562 /กม2 (11,820 /ตร.ไมล์))
พอนส์

| พอนส์  (Pons) |
| --- | --- |
แผนภาพแสดงตำแหน่งแอ่งน้ำหล่อสมองไขสันหลังที่สำคัญสามแห่ง (พอนส์อยู่ตรงกลางภาพ)
มุมมองด้านหน้าล่างของเมดัลลา ออบลองกาตา และพอนส์
รายละเอียด
ส่วนหนึ่งของ: ก้านสมอง
หลอดเลือดแดง: หลอดเลือดแดงพอนส์ (pontine arteries)
หลอดเลือดดำ: หลอดเลือดดำทรานสเวิร์ส พอนทีน และหลอดเลือดดำแลเทอรัล พอนทีน (transverse and lateral pontine veins)
ตัวระบุ
MeSH: D011149
นิวโรเนมส์: 547
นิวโรเล็กซ์ ID: birnlex_733
TA98: A14.1.03.010
TA2: 5921
FMA: 67943
ศัพท์ทางกายวิภาคของประสาทกายวิภาคศาสตร์[แก้ไขบนวิกิสนเทศ]
พอนส์และเมดัลลาออบลองกาตา
พอนส์ (อังกฤษ: pons) เป็นโครงสร้างหนึ่งในก้านสมอง คำว่าพอนส์มาจากภาษาละติน แปลว่า สะพาน ตั้งชื่อโดยนักกายวิภาคศาสตร์และศัลยแพทย์ชาวอิตาลี กอสตันโซ วาโรลิโอ (Costanzo Varolio) พอนส์อยู่เหนือเมดัลลา ออบลองกาตา อยู่ใต้สมองส่วนกลาง และอยู่ด้านหน้าซีรีเบลลัม ส่วนเนื้อขาวของพอนส์ประกอบด้วยลำเส้นใยประสาทที่นำสัญญาณจากซีรีบรัมลงมายังซีรีเบลลัมและเมดัลลา และมีลำเส้นใยประสาทรับสัญญาณความรู้สึกส่งขึ้นไปยังทาลามัส
พอนส์มีขนาดยาวประมาณ 2.5 เซนติเมตร โครงสร้างส่วนใหญ่มีลักษณะเป็นกระเปาะยื่นมาทางด้านหน้าเหนือต่อเมดัลลา ทางด้านหลังเป็นโครงสร้างคล้ายก้านหนาๆ อยู่หนึ่งคู่ เรียกว่า ฐานซีรีเบลลัม (cerebellar peduncles) ทำหน้าที่เชื่อมระหว่างซีรีเบลลัมและพอนส์กับสมองส่วนกลาง
ภายในพอนส์มีนิวเคลียสทำหน้าที่ถ่ายทอดสัญญาณจากสมองส่วนหน้าลงมายังซีรีเบลลัม และยังมีนิวเคลียสที่ทำหน้าที่หลักในการนอนหลับ การหายใจ การกลืน การควบคุมการขับถ่ายปัสสาวะ การได้ยิน การรักษาสมดุล การรับรส การกลอกตา การแสดงสีหน้า การรับความรู้สึกบริเวณใบหน้า และท่าทาง นอกจากนี้ในพอนส์ยังมีศูนย์ควบคุมการหายใจ (pneumotaxic center) ซึ่งเป็นนิวเคลียสในพอนส์ทำหน้าที่ควบคุมการเปลี่ยนจังหวะจากหายใจเข้าเป็นหายใจออก พอนส์ยังมีศูนย์ที่ทำให้ร่างกายหยุดเคลื่อนไหวในขณะนอนหลับ และมีบทบาทในการฝัน
แหล่งข้อมูลอื่น

Diagram at UCC เก็บถาวร 2006-05-02 ที่ เวย์แบ็กแมชชีน
ภาพสมองตัดแต่งสีซึ่งรวมส่วน "Pons" at the BrainMaps project
พลีส

| "พลีส" |
| --- | --- |
ภาพปกซิงเกิล
เพลงโดยชนกันต์ รัตนอุดม
จากอัลบั้มCYANTIST
วางจำหน่าย: 29 มกราคม พ.ศ. 2558
บันทึกเสียง: พ.ศ. 2558
แนวเพลง: โซล-ป็อป
ความยาว: 4:44
ค่ายเพลง: ไวท์มิวสิค (จีเอ็มเอ็ม แกรมมี่)
ผู้ประพันธ์เพลง: ชนกันต์ รัตนอุดม
โปรดิวเซอร์: บอล อพาร์ทเม้นต์คุณป้า

มิวสิกวิดีโอ
"PLEASE" ที่ยูทูบ
 
"พลีส" (อังกฤษ: Please) เป็นซิงเกิ้ลเปิดตัวของนักร้อง อะตอม ชนกันต์ รัตนอุดม ซึ่งเป็นผู้ประพันธ์คำร้อง และทำนองด้วยตนเอง และเรียบเรียงโดย กันต์ รุจิณรงค์ และกวิน อินทวงษ์ ออกจำหน่ายในวันที่ 29 มกราคม พ.ศ. 2558 ในสังกัดค่ายไวท์มิวสิค เครือจีเอ็มเอ็ม แกรมมี่ เป็นเพลงในแนวดนตรี โซล-ป็อป โดยเนื้อหาเพลงบอกเล่าเรื่องราวความรัก ผ่านคำขอร้อง การร้องขอความรักเป็นคำขอร้องที่น่าสงสารเพราะสุดท้ายคำตอบที่ได้มันอาจจบ ด้วยความเศร้า อะตอม ชนกันต์เผยว่าเพลง พลีส เป็นเพลงที่ตนแต่งเองเมื่อตอนอกหักตอนปี พ.ศ. 2553  โดยมี บอล อพาร์ตเมนต์คุณป้า เป็นโปรดิวเซอร์
การตอบรับ

เพลง "พลีส" ติดอันดับสูงสุด 10 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 5 เมษายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2558) | อันดับสูงสุด |
| --- | --- |
ซี้ดเอฟเอ็ม ชาร์ตท็อป 20: 10
จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100: 17
จีเอ็มเอ็ม แกรมมี่ จีเมมเบอร์ ท็อปดาวน์โหลด: 4
98.5 คลิก ชาร์ตท็อป 20: 1
เอฟเอ็ม วัน 103.5 ชาร์ตทูเท็น: 7
อีเอฟเอ็ม ชาร์ต 94 ท็อป แอรเพลย์: 1
ฉบับคัฟเวอร์

| "Please (Another Version)" |
| --- | --- |
ภาพปกซิงเกิล
เพลงโดยภัทรวี ศรีสันติสุข
วางจำหน่าย: 23 กรกฎาคม พ.ศ. 2558
บันทึกเสียง: พ.ศ. 2558
แนวเพลง: โซล-ป็อป
ความยาว: 4:45
ค่ายเพลง: ไวท์มิวสิค (จีเอ็มเอ็ม แกรมมี่)
ผู้ประพันธ์เพลง: ชนกันต์ รัตนอุดม

มิวสิกวิดีโอ
"Please (Another Version)" ที่ยูทูบ
 
ในปี พ.ศ. 2558 ภัทรวี ศรีสันติสุข นำเพลงนี้มาขับร้องใหม่ เรียกว่า Another Version มีเพิ่มศักดิ์ พิสิษฐ์สังฆการ เป็นผู้เรียบเรียงใหม่[ต้องการอ้างอิง] เพื่อให้การบอกเล่าเรื่องราวการขอร้องครั้งนี้มีมิติมากขึ้น[ต้องการอ้างอิง]
ดนตรีมีน้ำหนักที่มากขึ้น แต่ยังคงความหวานไว้เป็นลักษณะเด่น[ต้องการอ้างอิง] และครั้งนี้ภัทรวีออกแบบเสียงร้องเพื่อถ่ายทอดการขอร้องอย่างน่าเห็นใจ[ต้องการอ้างอิง] ส่วนมิวสิกวิดีโอนั้นเผยแพร่ครั้งแรกในวันที่ 23 กรกฎาคม พ.ศ. 2558[ต้องการอ้างอิง] ได้ไปถ่ายทำที่ประเทศญี่ปุ่น[ต้องการอ้างอิง] โดยภัทรวีออกไอเดียและคิดแนวเรื่องอีกด้วย[ต้องการอ้างอิง] ในมิวสิกวิดีโอนี้ภัทรวีมีบทบาทเป็นตัวแทนหญิงสาวที่เหงา[ต้องการอ้างอิง]
ฉบับคัฟเวอร์ > ชาร์ต

| ชาร์ต (พ> ศ. 2558) | อันดับสูงสุด |
| --- | --- |
ไอทูนส์สโตร์ไทยแลนด์ ท็อปชาร์ต: 3
จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100: 29
จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 100: 27
พร็อกซิมาคนครึ่งม้า บี

พิกัด:  14h 29m 42.9487s, −62° 40′ 46.141″
| 0 | 1 | 2 |
| --- | --- | --- |
| ดาวเคราะห์นอกระบบ | ดาวเคราะห์นอกระบบ | รายชื่อ |
 ภาพพื้นผิวของดาวเคราะห์พร็อกซิมาคนครึ่งม้า บี ในจินตนาการ ซึ่งอาจสังเกตเห็นระบบดาวคู่อัลฟาคนครึ่งม้าทางขวามือบนของดาวพร็อกซิมาคนครึ่งม้าด้วย
ดาวฤกษ์แม่
| ดาวฤกษ์ | ดาวฤกษ์ | พร็อกซิมาคนครึ่งม้า |
| กลุ่มดาว | กลุ่มดาว | คนครึ่งม้า |
| ไรต์แอสเซนชัน | (α) | 14h 29m 42.94853s |
| เดคลิเนชัน | (δ) | −62° 40′ 46.1631″ |
| ความส่องสว่างปรากฏ | (mV) | 11.13 |
| ระยะห่าง | ระยะห่าง | 4.224 ly (1.295 pc) |
| ชนิดสเปกตรัม | ชนิดสเปกตรัม | M6Ve |
| มวล | (m) | 0.123 (± 0.006) M☉ |
| รัศมี | (r) | 0.141 (± 0.007) R☉ |
| อุณหภูมิ | (T) | 3042 (± 117) K |
| ความเป็นโลหะ | [Fe/H] | 0.21 |
| อายุ |  | 4.85 พันล้านปี |
ลักษณะทางกายภาพ
| มวลอย่างต่ำ | (m sin i) | 1.27+0.19 −0.17 M⊕ |
| รัศมี | (r) | ≥1.1 (± 0.3) R⊕ |
| ฟลักซ์การแผ่รังสีของดาว | (F⊙) | 0.65 ⊕ |
| อุณหภูมิ | (T) | 234 K |
องค์ประกอบวงโคจร
| กึ่งแกนเอก | (a) | 0.0485+0.0041 −0.0051 AU |
| ความเยื้องศูนย์กลาง | (e) | <0.35 |
| คาบการโคจร | (P) | 11.186+0.001 −0.002 d |
| มุมของจุดใกล้ที่สุด | (ω) | 310 (± 50)° |
| ครึ่งแอมพลิจูด | (K) | 1.38 (± 0.21) m/s |
ข้อมูลการค้นพบ
| ค้นพบเมื่อ | ค้นพบเมื่อ | 24 สิงหาคม พ.ศ. 2559 |
| ค้นพบโดย | ค้นพบโดย |  |
| วิธีตรวจจับ | วิธีตรวจจับ | ดอปเพลอร์สเปกโทรสโกปี |
| สถานที่ที่ค้นพบ | สถานที่ที่ค้นพบ | หอดูดาวท้องฟ้าซีกใต้แห่งยุโรป |
| สถานะการค้นพบ | สถานะการค้นพบ | ยืนยันการค้นพบ |
ชื่ออื่น
Alpha Centauri Cb, Proxima b, GL 551 b, HIP 70890 b
อ้างอิงกับฐานข้อมูลอื่น
| สารานุกรมดาวเคราะห์นอกระบบ | สารานุกรมดาวเคราะห์นอกระบบ | ข้อมูล |
| ซิมแบด | ซิมแบด | ข้อมูล  |
พร็อกซิมาคนครึ่งม้า บี (อังกฤษ: Proxima Centauri b) หรือเรียก พร็อกซิมา บี (อังกฤษ: Proxima b) เป็นดาวเคราะห์นอกระบบในเขตอาศัยได้ โคจรรอบดาวฤกษ์พร็อกซิมาคนครึ่งม้า ซึ่งเป็นดาวฤกษ์ประเภทดาวแคระแดงในกลุ่มดาวคนครึ่งม้า และถือเป็นดาวฤกษ์ที่อยู่ใกล้ดวงอาทิตย์มากที่สุด โดยห่างจากโลกราว 4.2 ปีแสง (1.3 พาร์เซก หรือ 40 ล้านล้านกิโลเมตร) ทำให้ดาวเคราะห์นอกระบบดวงนี้เป็นดาวเคราะห์ที่มีศักยภาพต่อการอยู่อาศัยได้ที่อยู่ใกล้ระบบสุริยะมากที่สุดเท่าที่รู้จัก
ดาวพร็อกซิมาคนครึ่งม้า บี ค้นพบโดยคณะนักดาราศาสตร์จากหอดูดาวท้องฟ้าซีกใต้แห่งยุโรป ประกาศการค้นพบในเดือนสิงหาคม พ.ศ. 2559 หลังการค้นพบไม่นานนักวิจัยของสถาบันที่วิเคราะห์ศักยภาพในการอยู่อาศัยได้เสนอว่าดาวเคราะห์ดวงนี้อาจเป็นสถานที่ที่มีสภาพเอื้อต่อสิ่งมีชีวิตที่อยู่ใกล้เรามากที่สุด ซึ่งเปิดโอกาสให้เกิดการสำรวจดาวเคราะห์โดยใช้หุ่นยนต์ตามโครงการสตาร์ช็อต (Starshot) หรืออย่างน้อยที่สุดภายในศตวรรษหน้า
ดาวเคราะห์ดวงนี้ถูกค้นพบโดยใช้วิธีวัดความเร็วแนวเล็ง เมื่อพบว่าเกิดการเคลื่อนดอปเพลอร์ของเส้นสเปกตรัมของดาวฤกษ์พร็อกซิมาคนครึ่งม้าเป็นช่วง ๆ ทำให้ทราบว่ามีวัตถุอื่นที่กำลังโคจรรอบดาวฤกษ์ดวงนี้ ความเร็วแนวเล็งที่วัดได้เมื่อเทียบระหว่างดาวฤกษ์ดังกล่าวกับโลกแปรค่าประมาณ 2 เมตรต่อวินาที
การค้นพบดาวเคราะห์

ข้อมูลบ่งชี้การมีอยู่ของดาวเคราะห์ถูกพบครั้งแรกในปี พ.ศ. 2556 โดยนักดาราศาสตร์มิกโก ทัวมิ (Mikko Tuomi) จากมหาวิทยาลัยฮาร์ตฟอร์ดเชอร์ โดยพบจากการวิเคราะห์ข้อมูลการสำรวจที่ถูกเก็บไว้ 3 ปีต่อมาในเดือนมกราคม พ.ศ. 2559 องค์การหอดูดาวท้องฟ้าซีกใต้แห่งยุโรปได้เริ่มโครงการเพลเรดด็อท (Pale Red Dot, จุดแดงอันซีดจาง) โดยใช้อุปกรณ์ทางดาราศาสตร์ตรวจวัดเพื่อยืนยันการค้นพบใหม่ที่อาจเกิดขึ้น ซึ่งต่อมากลุ่มนักดาราศาสตร์ในโครงการได้ออกมาประกาศการค้นพบอย่างเป็นทางการเมื่อวันที่ 24 สิงหาคม ปีเดียวกัน กลุ่มนักดาราศาสตร์นำโดยกีเยม อันกลาดา-เอสกูเด จากมหาวิทยาลัยควีนแมรีแห่งลอนดอน ประกาศการค้นพบดาวเคราะห์นอกระบบพร็อกซิมาคนครึ่งม้า บี โดยบทความถูกตรวจสอบจากผู้เชี่ยวชาญในสาขาเดียวกันแล้วจึงตีพิมพ์ลงในวารสารเนเจอร์ นักดาราศาสตร์กลุ่มนี้ได้ตรวจวัดโดยใช้เครื่องมือสเปกโตรกราฟสองเครื่อง ได้แก่ "อุปกรณ์ค้นหาดาวเคราะห์ด้วยวิธีความเร็วแนวเล็งความแม่นยำสูง" (HARPS) ติดตั้งบนกล้องโทรทรรศน์ ESO 3.6 ม. ณ หอดูดาวลาซียา ประเทศชิลี และ "สเปกโตรกราฟเอเช็ลแสงที่มองเห็นได้และอัลตราไวโอเล็ต" (UVES) ติดตั้งบนกล้องโทรทรรศน์ขนาดใหญ่มาก (VLT) ขนาด 8 เมตร ณ ประเทศชิลี การวัดความเร็วแนวเล็งสูงสุดของดาวฤกษ์กับคาบการหมุนของดาวเคราะห์รอบดาวฤกษ์ทำให้สามารถคำนวณมวลอย่างต่ำของดาวเคราะห์ได้ นอกจากนี้ โอกาสที่การค้นพบนี้จะเป็นการตรวจจับเชิงบวกเทียม (false positive detection) ยังต่ำกว่า 1 ใน 10 ล้าน
ลักษณะทั่วไป > มวล ขนาด และอุณหภูมิ

ปัจจุบันยังไม่มีการวัดความเอียงปรากฏของวงโคจรของดาวพร็อกซิมาคนครึ่งม้า บี ทำให้ยังไม่สามารถระบุมวลที่แน่นอนของดาวเคราะห์ดวงนี้ได้ ค่ามวลอย่างต่ำที่คำนวณได้โดยทางอ้อมจากการวัดค่าการเคลื่อนดอปเพลอร์มีค่า 1.27 เท่าของมวลโลก (M⊕) ซึ่งถ้ามองจากโลกเห็นวงโคจรของดาวดวงนี้เป็นระนาบด้านข้างแล้ว ความเคลื่อนดอปเพลอร์จะมีค่าสูงสุด ทำให้มวลอย่างต่ำคือมวลที่แท้จริงของดาวเคราะห์ ดังนั้นหากทราบค่าความเอียงของวงโคจรก็จะสามารถคำนวณมวลที่แน่นอนได้ ความเอียงที่มีค่ามากขึ้นจะให้ค่ามวลมากขึ้น จากการคำนวณมีโอกาส 90% ที่ดาวเคราะห์ดวงนี้มีมวลสูงสุด 3 M⊕ (2.3 เท่าของมวลต่ำสุด)
หากดาวเคราะห์ดวงนี้มีองค์ประกอบเป็นหินและมีความหนาแน่นเท่ากับของโลก จะได้ค่ารัศมีของดาวอย่างต่ำคือ 1.1 เท่าของรัศมีโลก (R⊕) แต่ถ้าหากดาวเคราะห์มีความหนาแน่นน้อยกว่าโลกหรือมีมวลมากกว่ามวลอย่างต่ำที่วัดได้ครั้งแรกนั้น ขนาดของดาวที่คำนวณได้ก็จะใหญ่ขึ้น ดาวพร็อกซิมาคนครึ่งม้า บี มีอุณหภูมิสมดุลดาวเคราะห์ 234 K (−39 °C)  ทำให้ทราบว่าดาวเคราะห์ดวงนี้ตั้งอยู่ในเขตอาศัยได้ของดาวฤกษ์แม่
ลักษณะทั่วไป > ดาวฤกษ์แม่

ดาวพร็อกซิมาคนครึ่งม้า บี ถูกตั้งชื่อตามดาวฤกษ์แม่พร็อกซิมาคนครึ่งม้า ซึ่งเป็นดาวฤกษ์ประเภทดาวแคระแดงชนิดสเปกตรัม M มีมวล 0.12 เท่าของมวลดวงอาทิตย์ มีรัศมี 0.14 เท่าของรัศมีดวงอาทิตย์ อุณหภูมิผิวเท่ากับ 3,042 K และอายุ 4,850 ล้านปี เปรียบเทียบกับดวงอาทิตย์ที่มีอุณหภูมิผิว 5,778 K และมีอายุ 4,600 ล้านปี ดาวฤกษ์พร็อกซิมาคนครึ่งม้าหมุนรอบตัวเองหนึ่งรอบใช้เวลาราว 83 วัน มีความสว่างเพียง 0.0015 เท่าของความสว่างดวงอาทิตย์ ดาวฤกษ์ดวงนี้มีความพิเศษตรงที่อุดมไปด้วยโลหะ ซึ่งพบได้ไม่บ่อยในกลุ่มดาวฤกษ์มวลน้อย ความเป็นโลหะ ([Fe/H]) ของดาวฤกษ์มีค่า 0.21 สูงกว่าปริมาณที่วัดได้ในชั้นบรรยากาศของดวงอาทิตย์ 1.62 เท่า
ดาวฤกษ์มีค่าความส่องสว่างปรากฏ 11.13 เป็นความส่องสว่างที่ปรากฏเห็นจากโลกโดยตรง ซึ่งถึงแม้ว่าจะเป็นดาวฤกษ์ที่อยู่ใกล้ดวงอาทิตย์มากที่สุด แต่เราก็ไม่สามารถมองเห็นได้ด้วยตาเปล่าจากโลกเนื่องจากดาวฤกษ์มีความสว่างต่ำ
ดาวพร็อกซิมาคนครึ่งม้าถือเป็นดาวแปรแสงดวงหนึ่ง ซึ่งบางครั้งความสว่างและการปลดปล่อยอนุภาคพลังงานสูงของดาวจะเพิ่มขึ้นอย่างน่าตกใจอันเป็นผลมาจากการเปลี่ยนแปลงเชิงแม่เหล็กของดาว ปรากฏการณ์นี้สามารถสร้างพายุสุริยะขนาดใหญ่และอาจสาดรังสีใส่พื้นผิวของดาวเคราะห์ที่โคจรโดยรอบได้หากดาวเคราะห์ดังกล่าวไม่มีสนามแม่เหล็กที่แรงพอหรือไม่มีชั้นบรรยากาศหนาพอที่จะป้องกัน
ลักษณะทั่วไป > วงโคจร

ดาวพร็อกซิมาคนครึ่งม้า บี โคจรรอบดาวฤกษ์แม่ใช้เวลา 11.185 วัน โดยมีระยะห่างจากดาวฤกษ์มากที่สุด (กึ่งแกนเอก) เพียง 0.05 หน่วยดาราศาสตร์ (7 ล้านกิโลเมตร) ซึ่งเป็นระยะเพียง 1 ใน 20 ของระยะห่างระหว่างโลกกับดวงอาทิตย์ เทียบกับดาวพุธซึ่งเป็นดาวเคราะห์ที่อยู่ใกล้ดวงอาทิตย์มากที่สุดยังมีระยะกึ่งแกนเอก 0.39 หน่วยดาราศาสตร์ พร็อกซิมาคนครึ่งม้า บี ได้รับฟลักซ์รังสีจากดาวฤกษ์แม่ประมาณ 65 % ของฟลักซ์รังสีที่โลกได้รับจากดวงอาทิตย์ แต่เนื่องจากดาวเคราะห์มีวงโคจรอยู่ใกล้ดาวฤกษ์แม่มาก ทำให้ได้รับปริมาณฟลักซ์ของรังสีเอกซ์สูงกว่าที่โลกได้รับถึง 400 เท่า
การอาศัยได้

หัวข้อเรื่องการอาศัยได้บนดาวพร็อกซิมาคนครึ่งม้า บี นั้นยังไม่ได้มีการเสนออย่างเป็นทางการ อย่างไรก็ตาม เราสามารถอนุมานแบบจำลองภูมิอากาศและพิจารณาเชิงทฤษฎีได้จากข้อมูลการกักเก็บสารระเหยได้บนดาวและรูปแบบการหมุนรอบตัวเองของดาวเคราะห์
ดาวเคราะห์นอกระบบดวงนี้โคจรในเขตอาศัยได้ของดาวพร็อกซิมาคนครึ่งม้า เป็นเขตที่น้ำสามารถดำรงสถานะของเหลวได้บนผิวดาวหากชั้นบรรยากาศและดาวเคราะห์เองมีสภาพที่เหมาะสม ดาวฤกษ์แม่เป็นดาวแคระแดง มีมวล 1 ใน 8 เท่าของมวลดวงอาทิตย์ ทำให้ขอบเขตอาศัยได้อยู่ระหว่าง 0.0423–0.0816 หน่วยดาราศาสตร์
ถึงแม้ว่าดาวเคราะห์ดวงนี้จะตั้งอยู่ในเขตอาศัยได้ แต่ยังมีการตั้งคำถามถึงการอยู่อาศัยได้ เนื่องจากยังมีเงื่อนไขทางกายภาพอื่น ๆ ที่มีศักยภาพเสี่ยงอันตราย เช่น ดาวเคราะห์ตั้งอยู่ใกล้ดาวฤกษ์พอที่จะเกิดปรากฏการณ์ไทดัลล็อก ซึ่งเกิดขึ้นหากดาวเคราะห์มีความเยื้องศูนย์กลางของวงโคจรเป็น 0 ทำให้ด้านหนึ่งของดาวเคราะห์ประจันหันหน้าเข้าดาวฤกษ์และได้รับความร้อนและรังสีอยู่ตลอดเวลา ส่วนอีกด้านตกอยู่ในความมืดและความเย็นตลอดไป กรณีดังกล่าวนักวิทยาศาสตร์ได้คิดว่าหากมีพื้นที่อยู่อาศัยได้บนดาวแล้ว พื้นที่นี้น่าจะตั้งอยู่บริเวณขอบของทั้งสองเขตนี้ นั่นคือพื้นที่ระหว่างกลางวันและกลางคืน โดยอุณหภูมิอาจเหมาะสมทำให้น้ำคงอยู่ในสภาพของเหลวได้หากมีน้ำบนดาวเคราะห์
ค่าความเยื้องศูนย์กลางของวงโคจรของดาวพร็อกซิมาคนครึ่งม้า บี ยังไม่ทราบแน่ชัด โดยเบื้องต้นทราบว่าต่ำกว่า 0.35 ซึ่งมีศักยภาพสูงพอที่จะเกิดการโคจรที่มีอัตราการสั่นพ้องของวงโคจรเป็น 3:2 คล้ายกับการหมุนรอบตัวเองของดาวพุธเมื่อเทียบกับดวงอาทิตย์ องค์การหอดูดาวท้องฟ้าซีกใต้แห่งยุโรปสันนิษฐานว่าหากดาวเคราะห์ดวงนี้มีน้ำและบรรยากาศแล้ว จะเกิดสภาพแวดล้อมที่เหมาะสมกว่าเมื่อไม่มีน้ำและบรรยากาศอย่างมาก ซึ่งอาจมีอุณหภูมิเฉลี่ยใกล้เคียงกับโลก พื้นที่อาศัยได้อาจเพิ่มขึ้นอีกมากถ้าหากดาวเคราะห์ดวงนี้มีชั้นบรรยากาศหนาพอที่จะสามารถถ่ายเทความร้อนไปยังด้านที่หันหน้าออกจากดาวฤกษ์ แบบจำลองให้ผลไว้ว่า หากปัจจุบันดาวเคราะห์ยังมีชั้นบรรยากาศอยู่ ดาวเคราะห์ดวงนี้อาจเคยสูญเสียปริมาณน้ำไปแล้วราว 1 มหาสมุทรในช่วง 100-200 ล้านปีหลังดาวเคราะห์ก่อกำเนิดเนื่องจากถูกรังสีของดาวฤกษ์กวาดออกไปในช่วงนั้น น้ำในสถานะของเหลวอาจปรากฏเฉพาะในพื้นที่ที่มีแดดแรงที่สุดของซีกดาวที่หันหน้าเข้าดาวฤกษ์ (กรณีไทดัลล็อก) หรือบริเวณเขตร้อนของดาว (กรณีการหมุนแบบสั่นพ้องอัตราส่วน 3:2) ทำให้สรุปได้ว่า ความสามารถในการกักเก็บน้ำของดาวเคราะห์เป็นปัญหาใหญ่ที่สุดต่อสภาพการอาศัยได้ของดาวเคราะห์ เราอาจใช้กล้องโทรทรรศน์หรือเครื่องมือสำรวจดาวเคราะห์ดวงนี้ได้ ซึ่งจะให้ข้อมูลด้านองค์ประกอบและชั้นบรรยากาศของดาวมากขึ้น นำมาวิเคราะห์ได้มากขึ้น
ภาพเคลื่อนไหวด้านล่างคือแบบจำลองเชิงตัวเลขแสดงอุณหภูมิพื้นผิวที่เป็นไปได้บนดาวเคราะห์พร็อกซิมาคนครึ่งม้า บี โดยใช้แบบจำลองภูมิอากาศทั่วดาวเคราะห์ (Planetary Global Climate Model) ของห้องปฏิบัติการอุตุนิยมวิทยาเชิงพลวัต (Laboratoire de Météorologie Dynamique) ในที่นี้กำหนดให้ดาวเคราะห์มีบรรยากาศคล้ายโลกและมีมหาสมุทรปกคลุมดาวทั้งดวง เส้นประที่เห็นคือขอบเขตระหว่างผิวมหาสมุทรน้ำ (เหลว) และน้ำแข็ง และดาวเคราะห์มีการหมุนรอบตัวเองครบหนึ่งรอบ